Hyd Internet 99 Views rbi
RBI
న్యూఢిల్లీ: దేశంలో నోట్ల రద్దు తర్వాత విభిన్న వర్ణాల్లో రూ.2వేలు, రూ.500, రూ.200, రూ.50 నోట్లు దర్శనమిస్తున్నాయి. త్వరలో కొత్త రూ.100 నోటు కూడా రానుంది.2016లో ప్రధాని నరేంద్ర మోదీ పెద్ద నోట్లను రద్దు చేసిన సంగతి తెలిసిందే. దీంతో రూ.1000, రూ.500నోట్ల చలామణి పూర్తిగా నిలిచిపోయింది. వాటి స్థానంలో విడతల వారీగా, డిమాండ్‌ను బట్టి కొత్త రూ.2000, రూ.500, రూ.200, రూ.50 నోట్లను అందుబాటులోకి తీసుకువచ్చారు. తాజాగా రిజర్వ్‌ బ్యాంకు ఆఫ్‌ ఇండియా కొత్త రూ.100నోట్లను అందుబాటులోకి తీసుకురానుంది. ఇందుకోసం ఇప్పటికే ముద్రణ ప్రారంభించనున్నట్లు సమాచారం. అన్నీ కుదిరితే 2018 ఏప్రిల్‌ నాటికి ఈ కొత్త రూ.100నోటు అందుబాటులోకి రానుంది. ఈ నోటు మార్కెట్‌లోకి వచ్చిన తర్వాత కూడా పాత రూ.100నోట్లు చెల్లుతాయని ఆర్బీఐ వర్గాలు చెబుతున్నాయి.